Автор: Алена Хайноўская. 01.12.2014 08:28 Як ужо раней паведамлялі, у мінулую нядзелю ў Глыбоцкім Доме культуры сабраліся юныя ўдзельнікі дзевятнаццатага раённага фестывалю юных талентаў “Вясёлыя галасы”, каб у вакальным паядынку высветліць, хто найбольш старанна слухаў сваіх музычных кіраўнікоў, хто на сцэне найлепш справіўся з хваляваннем і раскрыў магчымасці свайго голасу, хто заваражыў журы і гледачоў артыстызмам і абаяльнасцю. Праз тры гадзіны песеннага марафона, якія праляцелі неўпрыкмет і для арганізатараў, і для саміх юных талентаў, інтрыга вырашылася. Журы, дарэчы, прыйшлося напружана папрацаваць – склад удзельнікаў быў як ніколі моцным. У кожнай з трох узроставых катэгорый было па некалькі вакалістаў, якія “вялі рэй”. Але давайце адгорнем першую старонку музычнага дзейства…